# Bifenyyli

### Wikipedia

bifenyyli
Muita nimiä | difenyyli fenyylibentseeni dibentseeni
CAS-numero | [92-52-4]
Molekyylikaava | C12H10
Moolimassa | 154.21 g/mol
Ulkomuoto | kiteinä tai hiutaleina
Sulamispiste | 68,9 °C (342,1 K)
Kiehumispiste | 256 °C (529 K)
Tiheys | 1,04 g/cm3
Liukoisuus veteen | ei liukene

Bifenyyli on kiinteä aromaattinen yhdiste, jota kutsutaan myös nimillä difenyyli, fenyylibentseeni tai dibentseeni. Se sisältää kaksi toisiinsa liittynyttä aromaattista rengasta. Bifenyylin kemiallinen bruttokaava on C12H10 ja rakennekaava C6H5C6H5. Se esiintyy valkoisina tai kellertävinä kiteinä tai hiutaleina, joilla on tunnusomainen haju. Bifenyylin moolimassa on 154,2 g/mol eikä se liukene veteen. Sen sulamispiste on 70 °C, kiehumispiste 256 °C, tiheys 1,04 g/cm3 (vesi = 1,0 g/cm3), leimahduspiste 113 °C c.c., itsesyttymislämpötila 540 °C ja CAS-numero 92-52-4.

Bifenyyliä saadaan tislaamalla raakaöljystä ja maakaasusta. Sitä käytetään muun muassa säilöntäaineena, sillä se estää homeen ja sienien kasvamista. Elintarvikkeissa bifenyylin E-koodi on E230. Bifenyylin epäillään aiheuttavan joillekin henkilöille yliherkkyysoireita.

Bifenyyli on tärkeä lähtöaine tuotettaessa polykloorattujen bifenyylien aineryhmään (C12H10-xClx) kuuluvia aineita, joista käytetään yleisesti lyhennettä PCB.

## [muokkaa] Ympäristö- ja terveysvaikutukset

Bifenyyli voi kulkeutua elimistöön joko hengitysteitse tai nielemällä. Lyhytaikaisia vaikutuksia ovat mm. punoitus ja kipu silmissä ja ärsytys hengitysteissä. Se voi pitkäaikaisen altistumisen seurauksena vaikuttaa maksaan ja hermostoon johtaen niiden toimintavajeeseen. Bifenyyli on ongelmajätettä ja tulee toimittaa ongelmanjätekierrätykseen. Aine on erittäin vaarallinen ympäristölle, koska se on ympäristössä pysyvä ja rikastuu ravintoketjussa. LD50-arvo suun kautta rotalla 2400 mg/kg.

## [muokkaa] Aiheesta muualla

Bifenyylin kansainvälinen kemikaalikortti

Haettu osoitteesta http://fi.wikipedia.org../../../b/i/f/Bifenyyli.html

Luokka: Aromaattiset hiilivedyt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- 日本語
- Polski